Parlement vra hof moet aansoek oor ramptoestand skrap | Maroela Media
Dr. Nkosazana Dlamini-Zuma, minister van samewerkende regering en tradisionele sake. (Foto: Siya Duda/GCIS)
Die hooggeregshof in Pretoria hoor Woensdag 'n dringende aansoek van die Helen Suzman-stigting (HSF) aan wat die parlement en uitvoerende gesag probeer dwing om hul mag terug te neem.
Die stigting het in Mei die Konstitusionele Hof genader oor die mag wat Nkosazana Dlamini-Zuma, minister van samewerkende regering en tradisionele sake, het om wetgewing in te stel as deel van die regering se reaksie op die Covid-19-pandemie.
Thandi Modise, speaker van die Nasionale Vergadering, vra dat die aansoek van die hand gewys word. Sy voer in 'n beëdigde verklaring aan dat die bewering dat die parlement versuim het om sy grondwetlike plig na te kom – om wetgewing deur te voer wat die regering se Covid-19-reaksie reguleer – is feitelik en regstegnies verkeerd.
Sy voer voorts aan die stigting het versuim om 'n reg te identifiseer wat die spesifieke Covid-19-wetgewing waarvoor gevra word, daarstel.
"Die gedeeltes van die Grondwet waarop die HSF se aansoek gegrond is, is diskresionêr en bemagtigend. Dit bewaar die parlement se outonomie om sy eie wetgewende verantwoordelikhede na te kom, sonder onnodige inmenging deur die howe," lui 'n verklaring van die parlement.
Volgens die parlement maak die Wet op Rampbestuur, wat die parlement goedgekeur het, voorsiening vir die regering se reaksie op 'n nasionale ramp soos Covid-19.
Dié wetgewing delegeer die parlement se wetgewende mag tydens rampe soos Covid-19 omvattend en doeltreffend. Volgens die parlement is dit breed genoeg om Dlamini-Zuma in staat te stel om die Covid-19-ramp te hanteer. Dit plaas egter ook voldoende beperkings op die minister en die kabinet deur grense te stel oor wat absoluut nodig is om die ramp te beheer.
"Die parlement het ook toesig gehou oor hoe die uitvoerende gesag op die Covid-19-pandemie gereageer het en hoe die Wet op Rampbestuur toegepas is," lui die verklaring verder.
Die parlement sê hy het deur verskeie veelparty-komitees sy oorsigrol en verantwoordelikhede in ooreenstemming met die Grondwet nagekom en doen dit steeds.
"Die HSF het nie enige geloofwaardige bewys gelewer wat die teendeel wys nie."
Ag man kopdoek misbruik haar mag! Dis al waaroor dit gaan! Wanneer kan ons verwag dat sy in 'n oranje pakkie sit? Ek sal dit koop ook met 'n glimlag!!!
Ons is in n ramptoestand agv die anc
Die ANC is die ramp in die land. Hoe gouer ons van die spul ontslae raak hoe beter. Hulle self is 'n nood toestand!!
Dan moet hulle sommer ook die vuurwapen lisensies wat verval het skraap en vir die mense hul lisensies gee
Sy en CR het tydens die rook verbod gesê dat die howe daar is as mense nie tevrede is met hulle besluite nie. Nou vertel hulle dat die howe nie mag inmeng nie. Eish, it is hard running a country, but easy to loot it's funds!